stanford-oval/wikipedia huggingface dataset:
הטיית האוטומציה
תחומי השפעה > תעופה

הדיון על הטיית האוטומציה התמקד במקור בעיקר בתחום התעופה. עזרים אוטומטיים החלו למלא יותר ויותר תפקידים בתא הטייס ונטלו תפקיד הולך וגובר בשליטה במשימות הטסה כגון קביעת הנתיבים החסכוניים ביותר בדלק, ניווט ואיתור ואבחון תקלות במערכות המטוס. אולם השימוש בעזרים אלו עלול להוביל לירידה בחיפוש ועיבוד מידע מצד בני אדם. במקרים מסוימים, בני אדם עשויים לתת אמון רב יותר במידע השגוי שמספקים מחשבי טיסה מאשר בכישורים שלהם.
גורם חשוב בהטיית האוטומציה הקשורה לתעופה הוא המידה שבה הטייסים תופסים את עצמם כאחראים למשימות אשר מבוצעות על ידי עזרים אוטומטיים. נמצא שנוכחות של איש צוות שני בתא הטייס לא השפיעה על הטיית אוטומציה בקרב טייסים. מחקר משנת 1994 השווה את ההשפעה של רמות נמוכות וגבוהות של אוטומציה על ביצועי הטייס, כשהמסקנה הייתה שטייסים שעבדו בתנאי אוטומציה גבוהה השקיעו פחות זמן בחשיבה עצמאית על החלטות טיסה.
נמצא שטייסים שקיבלו התרעות שוא אוטומטיות שהורו להם לכבות מנוע עשו זאת, למרות שאותם טייסים התעקשו בראיון שהם לא הגיבו להתרעה כזו בכיבוי מנוע, ובמקום זאת העבירו את המנוע למצב סרק. במחקר משנת 1998 נמצא שטייסים עם ניסיון של כ-440 שעות טיסה זיהו יותר כשלי אוטומציה מאשר נבדקים שאינם טייסים, למרות ששתי הקבוצות הראו השפעות של שאננות. מחקר משנת 2001 עם טייסים שהשתמשו במערכת אוטומציה שכללה חיווי מנוע והתרעה לצוות (EICAS), הראה עדות לשאננות. הטייסים זיהו פחות תקלות מנוע בעת השימוש במערכת מאשר בעת ביצוע המשימה באופן ידני.
במחקר משנת 2005, פקחי טיסה מנוסים השתמשו בהדמיה של תרחיש במגדל פיקוח, שכלל זיהוי של קונפליקטים בין מטוסים. לפקחים הייתה גישה למכשיר אוטומטי שזיהה התנגשויות פוטנציאליות מספר דקות לפני הזמן. כשהמכשיר כשל לקראת סוף תהליך הסימולציה, פחות בקרים זיהו את הקונפליקט מאשר כשהמצב טופל באופן ידני. מחקרים אחרים העלו ממצאים דומים.
מחקרים על הטיית האוטומציה בתעופה גילו שיעור גבוה יותר של טעויות הוספה מאשר טעויות השמטה, בעוד שמחקר אחר בתחום התעופה מצא 55% שיעורי השמטה ו-0% שיעורי הוספה. טעויות השמטה שקשורות לאוטומציה שכיחות במיוחד בשלב טיסת השיוט. כאשר טיסת צ'יינה איירליינס איבדה כוח במנוע אחד, הטייס האוטומטי ניסה לתקן את הבעיה על ידי הורדת הכנף השמאלית, פעולה שמנעה מהצוות לגלות את הבעיה. כאשר הטייס האוטומטי נותק, המטוס התגלגל ימינה וירד בתלילות, פעולה שגרמה לנזק רב. ההפלה של מטוס 747 של קוריאן איירליינס ב-1983 מעל המרחב האווירי של ברית המועצות התרחשה משום שעל פי התחקיר הצוות הקוריאני הסתמך על אוטומציה שהוגדרה בצורה לא מתאימה והם מעולם לא בדקו את התקדמותם באופן ידני.
תחומי השפעה > רפואה

מערכות תמיכה להחלטות קליניות (CDSS) נועדו לסייע בהחלטות קליניות ברפואה. מערכות אלה עשויות לחולל שיפור גדול בהקשר זה ולהביא לשיפור במצב המטופלים. עם זאת, למרות הפוטנציאל הגלום בהן, מערכות תמיכה להחלטות קליניות עלולות להביא למצב שבו לא יזוהו שגיאות שלהן עקב הטיית האוטומציה. אחת הסכנות היא שהייעוץ השגוי שעלולות לספק מערכות אלו עלול לגרום למשתמשים לשנות החלטה נכונה שהם החליטו בעצמם. בהתחשב באופי החמור ביותר של חלק מההשלכות האפשריות של הטיית האוטומציה בתחום הבריאות, חשוב במיוחד להיות מודעים לבעיה זו כאשר היא מתרחשת במסגרות קליניות.
במקרים מסוימים הטיית האוטומציה במסגרות קליניות היא בעיה מרכזית, שפוגעת ביעילותן של מערכות התמיכה להחלטות קליניות. הבעיה אינה חמורה כשהיתרונות עולים על הנזק שנגרם. מחקרים מצביעים על כך שהיכרות עם מערכות תמיכה להחלטות קליניות מובילה לעיתים קרובות לחוסר רגישות באיבחונים. למרות שהטיית האוטומציה מתרחשת לעיתים קרובות יותר בקרב אנשים שאינם מנוסים במשימה מסוימת, משתמשים לא מנוסים מציגים את השיפור הגדול ביותר בביצועים כאשר הם משתמשים במערכות תמיכה להחלטות קליניות. במחקר אחד, השימוש במערכות אלו שיפר את תשובות הרופאים ב-21%, מ-29% ל-50%, כאשר 7% מהתשובות הנכונות שמקורן אינו במערכת שונו באופן שגוי.
במחקר משנת 2005 נמצא שכאשר רופאי משפחה השתמשו במקורות אלקטרוניים כמו PubMed, Medline ו-Google, הייתה עלייה "קטנה עד בינונית" בתשובות הנכונות, בעוד שבשיעור דומה של המקרים הרופאים הוטעו על ידי השימוש באותם מקורות, כשהם משנים תשובות נכונות לתשובות שגויות.
מחקרים בשנים 2004 ו-2008 שבחנו את ההשפעה של עזרים אוטומטיים על אבחון סרטן השד מצאו עדויות ברורות להטיית האוטומציה הכרוכה בטעויות השמטה. סרטן שאובחנו ב-46% מהמקרים ללא עזרים אוטומטיים התגלה רק ב-21% מהמקרים עם עזרים אוטומטיים שלא הצליחו לזהות את הסרטן.
תחומי השפעה > ביטחון

הטיית האוטומציה יכולה להוות גורם מכריע בשימוש במערכות תומכות החלטה חכמות עבור פעולות שליטה ובקרה צבאיות. במחקר משנת 2004 נמצא כי השפעות הטיית האוטומציה תרמו למספר החלטות צבאיות קטלניות, כולל תקריות ירי דו צדדי במהלך מלחמת עיראק. החוקרים הדגישו את חשיבות הגדרת רמת האוטומציה המתאימה עבור מערכות תומכות החלטות בתחום זה.
תחומי השפעה > תחבורה

שאננות אוטומציה מהווה אתגר גם עבור מערכות נהיגה אוטומטיות, שבהן האדם נדרש רק לפקח על המערכת או לשמש כנהג חלופי בעת הצורך. התופעה נדונה בדו"ח המועצה הלאומית לבטיחות בתחבורה על התאונה הקטלנית בין רכב ניסוי של UBER להולכת הרגל איליין הרצברג.
דרכי התמודדות

ניתן למתן את הטיית האוטומציה על ידי תכנון מחדש של מערכות אוטומטיות, תוך הפחתת בולטות התצוגה ומורכבות המידע או על ידי מתן סיוע בסגנון של מידע תומך ולא מנחה. הכשרת משתמשים באמצעות מערכות אוטומטיות שמציגות שגיאות מכוונות מפחיתה את הטיית האוטומציה בצורה יעילה יותר מאשר הדרכה מילולית שבה מצהירים כי המערכת עלולה לשגות. בדיקה עודפת ותשאול יתר של מערכות סיוע אוטומטי עלולים להגביר את לחץ הזמן ומורכבות המשימות ובכך להפחית את התועלת מהשימוש במערכות אלו.
ראו גם

הטיה קוגניטיבית
אוטומציה
הנדסת אנוש
הסברתיות בינה מלאכותית
ווקונטי

כתובת לטינית שנמצאה ב-Vaison-la-Romaine ונשמרת במוזיאון קאלווה (Calvet Museum) באביניון.
הווקונטי (בלטינית: Vocontii; בגאלית עתיקה: Uocontioi; ביוונית: Οὐοκόντιοι, Οὐοκοντίων) היו שבט או עם גאלי (ואולי קלטו-ליגורי), מהאזור המורדות המערביים של הרי האלפים עוד מתקופת הברזל ולאחיריה תקופת האימפריה הרומית ולימים הפכו לפרובינקיה הרומית של פרובינקיה גאליה נארבוננסיס, שהייתה ממוקמת במיוחד בין הרון והמסלולים התחתונים של נהרות איזר ודירנס.
היסטוריה

הם הוכפפו תחת שליטת רומא בשנים 124 - 125 לפנה"ס על ידי הקונסולים מרקוס פולביוס פלאקוס (125 לפנה"ס) וגאיוס סקסטיוס קלווינוס (Gaius Sextius Calvinus) (124 לפנה"ס). הם מוזכרים על ידי גאיוס יוליוס קיסר בספר הראשון של מלחמת גאליה. סטראבון מממקם אותם בעמקים העמוקים של הרי האלפים, באומרו שבניגוד לליגורים או האלובורגים השכנים, היה להם ממשל אוטונומי שלא היה כפוף למושל רומי.
הערות שוליים

↑  Cesare, Bell. Gall. I 10,5
↑  Della Geografia. Vol. II. Milano. 1832. p. 435.
הקאנטוס של היפריון

| --- | --- |

הספר הראשון בסדרה
 היפריון  The Rise of Endymion  Endymion  The Fall of Hyperion  Orphans of the Helix 
 מידע כללי
 מאת:  דן סימונס 
 שפת המקור:  אנגלית 
 סוגה:  מדע בדיוני 
 הוצאה
 תאריך הוצאה:  שנות ה־90 של המאה ה־20 
 פרסים
 100 ספרי המדע הבדיוני והפנטזיה הטובים ביותר של NPR 
 
הקאנטוס של היפריון (באנגלית: Hyperion Cantos) היא סדרת מדע בדיוני בת ארבעה ספרים מאת הסופר האמריקאי דן סימונס. הקאנטוס מתאר אפוס רחב יריעה בזמן ובמרחב, שמתרחש בעתיד הרחוק. מוטיבים חוזרים בספרים, הם המסע המיידי במרחב ("מישגור"), אמנות ומשמעותה, ותפקידה של הדת בעידן המודרני.
ארבעת הספרים שבסדרה, כולם תורגמו לעברית:
היפריון (1989) - זוכה פרסי הוגו ולוקוס.
נפילת היפריון (1990) - זוכה פרס לוקוס.
אנדימיון (1996).
עליית אנדימיון (1997) - זוכה פרס לוקוס.
כמו כן כתב סימונס שלושה סיפורים קצרים המתרחשים באותו יקום:
לזכור את סירי (1983), הסיפור הראשון בקאנטוס, מופיע כפרק בספר "היפריון".
The Death of the Centaur ‏ (1990), פורסם בספר Prayers to Broken Stones
Orphans of the Helix ‏(1999), פורסם לראשונה באסופה Far Horizons.
ערך זה הוא קצרמרבנושא ספרים. אתם מוזמנים לתרום לוויקיפדיה ו.
ווקלניט

| --- | --- |
צולם באתר בהרי אודנוולד (Odenwald) שבהסן, גרמניה
צולם באתר בהרי אודנוולד (Odenwald) שבהסן, גרמניה
 תכונות המינרל
 הרכב כימי:  CuPb2CrO4PO4OH
 צורת הגביש:  מונוקליני
 צבע:  ירוק זית
 שקיפות:  שקוף למחצה
 קשיות:  2.5 עד 3 בסולם מוס
 משקל סגולי:  6.16
 שרטוט:  ירקרק, שחום
ווקלניט (Vauquelinite) הוא מינרל מורכב: כרומט ופוספט של נחושת ועופרת. נוסחתו היא CuPb2CrO4PO4OH . הווקליניט נתגלה לראשונה בהרי אורל ונקרא על שמו של הכימאי הצרפתי לואי-ניקולה ווקלן.
הפעם

הפעם הוא סינגל שלישי מתוך האלבום רמזים של הזמרת-יוצרת הישראלית ריטה, שיצא לאור בדצמבר 2007 ומלווה בוידאו קליפ שביים רומן לינסקי. השיר נכתב והולחן על ידי עברי לידר ועובד על ידי לידר ועדיאל גולדשטיין.
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |   ‏‏‏  מצעדים ודירוגים (2007)>  |
| --- | --- | --- | --- |
|  ישראל | רדיו אמצע הדרך | 4 |  |
|  ישראל | רשת ג' | 23 |  |
רשימת השמעה

| הפעם> מס' | הפעם> שם | הפעם> מילים | הפעם> לחן | הפעם> עיבוד | הפעם> משך | הפעם>  | הפעם>  | הפעם>  | הפעם>  |
| --- | --- | --- | --- | --- | --- | --- | --- | --- | --- |
| 1. | הפעם  | עברי לידר | עברי לידר | עברי לידר, עדיאל גולדשטיין | 4:05 |  |  |  |  |
הפעמון של צ'ירין

| --- | --- |

כרזת הסרט המקורית
 בימוי:  מאסאמי האטה
 הופק בידי:  שינטארו טסוג'י
 עריכה:  מאסאשי פורוקאווה
 שחקנים ראשיים:  מינורי מאטסושימה, אקירה קאמיה, טהאקו נאקנישי, סייזו קאטו, היטושי טאקאגי
 מוזיקה:  טאקו איזומי
 מדינה:  יפן 
 חברה מפיצה:  קראנצ'ירול 
 שיטת הפצה:  וידאו על פי דרישה 
 הקרנת בכורה:  11 במרץ 1978
 משך הקרנה:  47 דקות
 שפת הסרט:  יפנית
 סוגה:  דרמת אנימה ומנגה, סרט פנטזיה, סרט דרמה 
 דף הסרט ב־IMDb
 
הפעמון של צ'ירין (ביפנית: チリンの鈴), או בשמו השני פעמון מצלצל, הוא סרט ילדים ומחזמר בסגנון אנימה המבוסס על הספר "Chirin no suzu" (הפעמון של צ'רין) מאת טקאשי יאנאסה (אנ'). הסרט נוצר על ידי חברת סאנריו (אנ'). הסרט ידוע לשמצה ביפן כסרט שמבצע תפנית חדה במהלכו מסרט ילדים לסרט עם סיפור אפל ואלים. הסרט ידוע גם כסרט ההלם (Shock film) מבין היחידים בקולנוע היפני שמיועד לילדים.
תקציר העלילה

עלילת הסרט סובבת סביב הטלה הקטן צ'ירין, אשר חייו משתנים יום אחד כאשר מלך הזאבים תוקף את החווה והורג את אמו. בניסיון לנקום צ'ירין מנסה ללמוד איך להיות זאב, עוזב את החווה ויוצא למסע אל מלך הזאבים.
קבלת הסרט

הפעמון של צ'ירין קיבל ביקורות אוהדות מהמבקרים. ביפן נחשב הסרט לאחד מסרטי האנימה המהפכניים של שנות השבעים ביחד עם "אקספרס לגלקסיה 999" ו"היידי בת ההרים", למרות שהסרט כמעט ולא ידוע מחוץ ליפן, מבקרים מערביים כגון ג'סטין סבקיס מ"אנימה ניוז נטוורק" שיבח את הטבע האפל של סיפור הסרט כמו גם את האמנות של הסרט וכתב שהסרט מהווה "סוג של אגרוף מהיר לפנים של הילד התמים" וגם "אין כמעט שום דבר מעודד בפעמון מצלצל ועדיין הסרט מחזיק בסוג של חמידות אך באותו זמן משמיד את המושגים שלנו של יופי טבעי". אחת מהביקורות השליליות על הסרט באה מ"קימיקו אנימה נטוורק" על אופיו הכבד והמדכא של הסרט, שכתבו שהסרט לא צריך להיראות לצפייה על ידי ילדים צעירים ויכול לגרום לטראומה רגשית.
לקריאה נוספת

Clements, Jonathan; Helen McCarthy (2001-09-01). The Anime Encyclopedia: A Guide to Japanese Animation Since 1917 (1st ed.). Berkeley, California: Stone Bridge Press. ISBN 1-880656-64-7. OCLC 47255331.
הערות שוליים

↑  http://www.anime-games.co.uk/VHS/anime/ringing-bell-chirin-no-suzu.php
↑  http://www.anime-games.co.uk/retro.php
↑  "Ringing Bell - "Buried Treasure" review". Anime News Network. Retrieved 2009-03-28
↑  http://kimikoanime.com/2009/09/17/anime-review-chirin-no-suzu
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
וורונוב (מחוז משנה)

מחוז משנה וורונוב (בבלארוסית: Воранаўскі раён) הוא אחד מ-17 מחוזות משנה המרכיבים את מחוז הורדנה בבלארוס. מרכזו המנהלי היא העיר וורונוב.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה וורונוב 30,477 בני אדם. ההרכב האתני של האוכלוסייה במחוז היה: 80.77% פולנים, 13.0% בלארוסים, 3.02% רוסים ו-1.6% ליטאים. שפות הדיבור הנפוצות: בלארוסית (73.56%) ורוסית (14.99%).
הרגימנט המרסיאני

| --- | --- |

סמל הרגימנט
 Stand Firm and Strike Hard" "עְמוֹד יציב והכה בחוזקה
 פרטים
 כינוי:  חיל הרגלים של לב אנגליה
 מדינה:  הממלכה המאוחדת הממלכה המאוחדת
 שיוך:  הצבא הבריטי צבא יבשה
 סוג:  חיל רגלים
 בסיס האם:  לישפילד, בריטניה
 אירועים ותאריכים
 תקופת הפעילות:  1 בספטמבר 2007 – הווה (17 שנים)
 מלחמות:  מלחמת אפגניסטן 
 נתוני היחידה
 כוח אדם:  3 גדודים
 ציוד עיקרי:  רוס"ר SA80
 פיקוד
 יחידת אם:  דיוויזיית המלך
 מפקדים:  צ'ארלס השלישי
 
הרגימנט המרסיאני (באנגלית: Mercian Regiment) הוא רגימנט חיל רגלים בצבא הבריטי. הרגימנט הוקם ב-1 בספטמבר 2007 על בסיס שלושה רגימנטים היסטוריים שפורקו וסופחו לתוכו. הרגימנט מזוהה עם מרכז אנגליה ומגייס את חייליו מחמשת המחוזות של ממלכת מרסיה ההיסטורית שעל שמה נקרא, שיוכו של הרגימנט לאזור זה מקנה לו את הכינוי "חיל הרגלים של לב אנגליה".
מבנה הרגימנט

הגדוד הראשון (לשעבר 'רגימנט צ'שייר') - חי"ר ממוכן, תחת פיקוד מבצעי של צוות קרב חטיבת השריון ה-12.
הגדוד השני (לשעבר 'רגימנט ווסטרשייר ויערני שרווד') - חי"ר קל, תחת פיקוד מבצעי של צוות קרב החטיבה הקלה הרביעית.
הגדוד הרביעי - מילואים.
הגדוד השלישי (לשעבר 'רגימנט סטפורדשייר') פורק מספר חודשים לאחר הקמת הרגימנט.
היסטוריה > רגימנט צ'שייר

רגימנט צ'שייר (באנגלית: Cheshire Regiment) נוסד בשנת 1689 על ידי דוכס נורפק, לאורך כ-300 שנות קיומו נודע בתור רגימנט הרגלים ה-22 עם השיוך לאזור צ'שייר וב-1881 קיבל את השם 'רגימנט צ'שייר'. בהיותו אחד הרגימנטים הוותיקים בצבא הבריטי עד שאוחד לתוך הרגימנט המרסיאני ב-2007, לקח הרגימנט חלק במערכות והמלחמות השונות שבהן היה מעורב הצבא ובעיקרן העימותים של האימפריה הבריטית ומלחמות העולם. הרגימנט היה אחד מחמשה רגימנטים רגליים בלבד שלא אוחדו או סופחו מעולם עד לסיפוחו ב-2007 (כל אלו אוחדו מאז גם הם לתוך רגימנטים מאוחדים).
היסטוריה > רגימנט ווצ'סטרשייר ויערני שרווד

רגימנט ווצ'סטרשייר ויערני שרווד (באנגלית: The Worcestershire and Sherwood Foresters Regiment) נוסד בשנת 1970 על ידי איחוד שני הרגימנטים המרכיבים את שמו. לאורך ההיסטוריה שלו, שירת הרגימנט בין היתר בכוחות הבריטיים בגרמניה ובקפריסין, בשנת 2004 לקח חלק בפעילות מבצעית כחלק ממלחמת אפגניסטן.
רגימנט ווצ'סטרשייר (באנגלית: The Worcestershire Regiment) הוקם בשנת 1881 כחלק ממהלך סידור מחדש של רגימנטים רבים בצבא הבריטי.
הרגימנט הרגלי ה-29 (ווסטרשייר) - התקיים בין 1694 עד לאיחודו לתוך רגימנט ווצ'סטרשייר ב-1881.
הרגימנט הרגלי ה-36 (הרפורדשייר) - התקיים בין 1701 עד לאיחודו לתוך רגימנט ווצ'סטרשייר ב-1881.
רגימנט יערני שרווד (רגימנט דרבישייר) (באנגלית: The Sherwood Foresters (Derbyshire Regiment)) הוקם בשנת 1881
רגימנט הרגלי ה-45 (יערני שרווד) - התקיים בין 1741 עד לאיחודו לתוך רגימנט יערני שרווד ב-1881.
הרגימנט הרגלי ה-95 (דרבישייר) - התקיים בין 1823 עד לאיחודו לתוך רגימנט יערני שרווד ב-1881, הוא מוכר במיוחד עבור לחימתו במלחמת קרים והמרד ההודי הגדול.
היסטוריה > רגימנט סטפורדשייר (של נסיך ויילס)

רגימנט סטפורדשייר (באנגלית: Staffordshire Regiment (Prince of Wales')) נוסד בשנת 1959 על ידי איחוד שני הרגימנטים דרום סטפורדשייר וצפון סטפורדשייר. הרגימנט הוצב לפרקי זמן ארוכים בצפון אירלנד לאורך שנות ה-70 ומחצית שנות ה-80, ב-1990 נלחם הרגימנט במלחמת המפרץ תחת פיקוד חטיבת השריון השביעית, ובשנות האלפיים לקח חלק במלחמת קוסובו ולאחר מכן בפלישה לעיראק ב-2005. הרגימנט פורק ב-2007 וסופח לתוך הרגימנט המרסיאני.
רגימנט דרום סטפורדשייר (באנגלית: The South Staffordshire Regiment) נוסד בשנת 1881 על ידי איחוד הרגימנט הרגלי ה-38 וה-80, מיד עם הקמתו נשלח לצפון אפריקה כחלק מהמלחמה המהדית ולאחריה לקח חלק במלחמת הבורים בדרום אפריקה. במהלך מלחמות העולם התרחב הרגימנט משמעותית וגדודיו נשלחו במסגרות שונות להילחם במערכות והחזיתות העיקריות. הרגימנט אוחד ב-1959 עם רגימנט צפון סטפורדשייר לתוך רגימנט סטפורדשייר.
הרגימנט הרגלי ה-38 (סטפורדשייר הראשון) - התקיים בין 1705 עד לאיחודו לתוך רגימנט דרום סטפורדשייר ב-1881.
הרגימנט הרגלי ה-80 (מתנדבי סטפורדשייר) - התקיים בין 1793 עד לאיחודו לתוך רגימנט דרום סטפורדשייר ב-1881.
רגימנט רגימנט צפון סטפורדשייר (של נסיך ויילס) (באנגלית: The North Staffordshire Regiment (Prince of Wales's)) נוסד ב-1881 על ידי איחוד הרגימנט הרגלי ה-64 וה-98, הוא אוחד ב-1959 עם רגימנט דרום סטפורדשייר לתוך רגימנט סטפורדשייר.
הרגימנט הרגלי ה-64 (סטפורדשייר השני) - התקיים בין 1756 עד לאיחודו לתוך רגימנט צפון סטפורדשייר ב-1881.
הרגימנט הרגלי ה-98 (של נסיך ויילס) - התקיים בין 1824 עד לאיחודו לתוך רגימנט צפון סטפורדשייר ב-1881.
מסורת

הרגימנט ממשיך לשמר מסורות ופריטי לבוש ייחודיים אשר ירש מהרגימנטים ההיסטוריים המרכיבים אותו.
צבע מכפלת - חום בהיר (Buff) כנהוג ברגימנט צ'שייר (צבע המכפלת מופיע רק במדים הייצוגיים).
סמל הצווארון - סמל עלה אלון ובלוט מעל למוטו "יציב" (Firm) כנהוג ברגימנט צ'שייר.
סמל זרוע - סמל "קשר סטפורד" (קשר בוהן פשוט הדומה בצורתו לבייגלה) כנהוג ברגימנט סטפורדשייר.
דרגות קצונה - סיכות המתכת של דרגות הקצונה צבועים בגוון ארד כנהוג ברגימנט צפון סטפורדשייר.
חגורת אורווה - חום בהיר (Buff) כנהוג ברגימנט צ'שייר.
חיילי הרגימנט ה-95 (דרבישייר) במלחמת קרים, 1856.
חיילי הגדוד הראשון של רגימנט צ'שייר חוצים את הריין, 1944
חיילי הרגימנט המרסיאני צועדים בעיירה אשבורן, 2010.
חיילי הרגימנט המרסיאני באימון, 2015.
ויטמין B

המבנה הכימי של ויטמין B2
קבוצת ויטמין B היא קבוצה של שמונה ויטמינים השונים זה מזה במבנה ובתפקיד. מקור השם "ויטמין B" בתקופה שבה נחשבו כל חברי הקבוצה כוויטמין יחיד, בדומה לוויטמין C. עם התפתחות המחקר התברר שמדובר בקבוצה של ויטמינים נפרדים, הנמצאים לעיתים קרובות באותם מיני מזון. בעקבות זאת השימוש בשם "ויטמין B" הלך ופחת, והוחלף בכינוי "ויטמין B קומפלקס" או בהתייחסות לוויטמינים ספציפיים בקבוצה.
מרכיבי קבוצת ויטמין B הם:
ויטמין B1 (תיאמין)- מסייע בחילוף החומרים של חלבונים ופחמימות ובפעילות של מערכות העיכול והעצבים. נמצא בכבד, בשר, חלב, דגים, חלמון הביצה, שמרים, קטניות, נבטים ואגוזים. ויטמין זה התפרסם בישראל בפרשת רמדיה, כאשר עקב חסרונו בתרכובת מזון לתינוקות נפגעו או אף נפטרו מספר תינוקות.
ויטמין B2 (ריבופלאבין) - מסייע בגדילה ומונע מחסור בדם, חשוב לעיכול סדיר, לבריאות העור והשיער, ולפעילות תקינה של העיניים. נמצא בבשר, דגים, חלמון הביצה, שמרים, קטניות, חיטה מלאה וירקות ירוקי עלים.
ויטמין B3 (ניאצין או חומצה ניקוטינית) - מסייע בחילוף חומרים של סוכרים וחלבונים. חיוני לעצבים, לנשימה, לעיכול תקין וליצירת אנרגיה; מחזק את הזיכרון ומונע כאבי ראש ונדודי שינה. נמצא בכבד, ביצים, שמרים, נבטים, לחם חיטה מלאה ובשר.
ויטמין B5 - חיוני לפעולת העצבים, מערכת החיסון, ההורמונים הנשיים והכדוריות האדומות. נמצא בדבש מלכות, כבד, קטניות, אגוזים וחלמון ביצה.
ויטמין B6 – מסייע בחילוף החומרים של החלבון ופעילות העצבים. נמצא בבשר, דגים, ביצים, קטניות, אגוזים, נבטים ושמרים.
ביוטין (ויטמין B7 או ויטמין H) - שומר על העור ועל הכדוריות האדומות ומקטין מתח נפשי. נמצא בכבד, חלב, ביצים, בוטנים ואגוזים, קטניות וירקות עליים.
חומצה פולית (ויטמין B9) - מונעת חסר דם, מחזקת את פעילות מערכת העיכול ומערכת העצבים והזיכרון. נמצאת בבשר, דגים, תרד, אגוזים, דגנים וירקות עליים.
ויטמין B12 – חיוני לגדילה, פעולת העצבים ויצירת כדוריות הדם האדומות. נמצא בבשר, דגים, חלב וביצים.
בעבר גם אדנין נחשב לוויטמין מקבוצת B וסומן כB4, אך כיום הוא לא מקוטלג כוויטמין.
ווקינגהאם

| --- | --- |
סמל ווקינגהאםסמל ווקינגהאם

 מדינה:  הממלכה המאוחדת הממלכה המאוחדת
 שטח:  2.3 קמ"ר
 אוכלוסייה:  ‏
  ‑ בעיר:  38,286 (2021)
 קואורדינטות:  51°25′N 0°50′W﻿ / ﻿51.41°N 0.84°W﻿ / 51.41; -0.84 
 אזור זמן:  UTC+0
 אתר רשמי
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים ווקינגהאם(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים ווקינגהאם(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי ווקינגהאם(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי ווקינגהאם  he tabBackground:;tabBorder:#aaa;defaultTab:0;
 
ווקינגהאם היא עיר במחוז ברקשייר באנגליה הממוקם כ-60 ק"מ מלונדון.
היסטוריה

האזור היה מקום מושבו של אנשי סקסוני אציל בשם "ווקה". בשנת 1583 אליזבת הראשונה, מלכת אנגליה נתנה ליישוב זכויות עיר. באותה תקופה העיר הייתה ידוע כמקום ייצור פעמונים לכנסיות האזור. בהמשך בעיר נבנו בתי חרושת לייצור משי. במהלך מלחמת האזרחים האנגלית העיר עברה מיד ליד כמה פעמים וחלקים משמעותיים ממנה נהרסו. בתחילת המאה ה-18 באזור פעלו כנופיות שרבים מחבריהם נהרגו ונעצרו בקרבות עם משמר הגרנדירים. בשנת 1849 בעיר חוברה למערכת רכבות.
העיר התפתחה באופן משמעותי במהלך המאה ה-20 כאשר שכונות חדשות נבנו על שטח חקלאי לשעבר. בשנת 1974 מספר יישובי הסביבה סופחו לעיר. בעיר ממוקמת מטה של חברת "פרגוסון" לייצור כלים סניטרים.
בעיר קיימות מספר בניינים בעלי חשיבות היסטורית לרבות כנסייה שנבנתה במהלך המאה ה-12 ושופצה במאה ה-15.
הספרייה המרכזית ע"ש אלישר

| --- | --- |

חזית הספרייה המרכזית ע"ש אלישר
 מיקום:  הטכניון, חיפה, ישראל
 סוג:  ספרייה אקדמית
 ספריית הפקדה:  תזות לתואר דוקטורט (PhD), לתואר שני במדעים (MSc) ולתואר דוקטור לרפואה (MD) שנכתבו בטכניון
 תאריך ייסוד:  1924
 מספר סניפים:  לספרייה המרכזית 13 ספריות משנה בפקולטות הטכניון
 קואורדינטות:  32°46′33″N 35°01′21″E﻿ / ﻿32.77579°N 35.0225°E﻿ / 32.77579; 35.0225
 https://library.technion.ac.il/
 he
 
הספרייה המרכזית ע"ש אלישר היא הגוף המרכזי במערך ספריות הטכניון ולה תפקיד דואלי: לספק תשתית לפעילות המקצועית עבור כלל ספריות הטכניון ולספק שירותי קהל מגוונים למשתמשיה השונים. הספרייה המרכזית מהווה את הסמכות המקצועית הקובעת מדיניות, נהלים והנחיות עבודה לכלל הספריות בטכניון. בניין הספרייה המרכזית ממוקם בלב קמפוס נווה שאנן בחיפה. הוא נבנה בכספים שתרם קולונל יחיאל אלישר ועל כן הספרייה קרויה על שמו.
רקע

עם הקמת הטכניון בשנת 1924, בקמפוס ההיסטורי בשכונת הדר הכרמל, הוקמה ספרייה אשר פיתחה אוספים בתחומי הדעת שנלמדו ונחקרו בטכניון. בשנות ה-50 ובשנות ה-60 של המאה ה-20 עברו מרבית הפקולטות מהקמפוס ההיסטורי לקמפוס חדש בשכונת נווה שאנן ואז הוקמו בבנייני הפקולטות ספריות מחקר קטנות, כדי לקרב את האוסף המחקרי לאנשי הסגל, זאת בנוסף לספרייה המרכזית אשר ריכזה את רכש הספרות, הקיטלוג, המיון ואספקת המאמרים עבור כל הספריות הקטנות בפקולטות. בשנת 1965 עברה הספרייה המרכזית לקמפוס החדש בנווה שאנן, עם הקמת בניין ייעודי לספרייה בלב הקמפוס, על-שם קולונל יחיאל אלישר, אשר תרם את הכספים להקמת הבניין ועל כן הספרייה קרויה על שמו. בתרומות כספיות נוספות שהתקבלו מאלישר הספרייה הורחבה בשנת 1969 ושופצה בשנת 1982. בשנים 2020-2021 נעשו שוב שיפוצים בבניין הספרייה. אוספי ספרים שהיו באולמות הקריאה פונו לארכיון הספרייה ואולמות הקריאה הוסבו למרכז מידע ולמידה הכולל אוסף ספרי לימוד, אוסף ספרות יפה וספרייה חברתית, מערכות טכנולוגיות המספקות מידע במסכי מגע, מתחמי לימוד ופנאי מגוונים, חדרי לימוד בקבוצות, אזור השאלה והחזרת ספרים באופן עצמאי ושירותי מידענות והדרכה. מרכז המידע והלמידה רוהט מחדש והספרייה נפתחה שוב לקהל ב-13 ביוני 2021.
בניין הספרייה נבנה בסגנון הברוטליזם בתכנונם של האדריכלים אריה שרון ובנימין אידלסון והוא כולל אולמות קריאה בשלושה מפלסים וקומת מסד שנועדה לשמש לאחסון הספרים. מרחבי הלימוד באולמות הקריאה כוללים מתחמי לימוד שונים ונמצאים בהם ספרים בשימוש גבוה, כגון ספרי עיון, ספרי לימוד, ספרי יעץ וספרי קריאה. בקומת המסד של הבניין מרוכזים אוספים שנבחרו לשימור ארוך טווח מפאת חשיבותם המחקרית וההיסטורית והיא מהווה ארכיון אוספים היסטורי. בקומה זו נשמרים ספרים שמידת השימוש בהם מועטה, כתבי עת היסטוריים ואוסף התזות. בקומה זו הוקם חדר בקרת אקלים בו נשמרים אוספי הארכיון ההיסטורי של הטכניון, ספרים יקרי ערך, עתיקים ונדירים. קיימים עוד כמה אוספים היסטוריים ייחודיים החל מהמחצית השנייה של המאה ה-20, כדוגמת אוסף דוחות מחקר שנכתבו בטכניון, אוסף חוברות לימוד ותרגול שהופקו על ידי אגודת הסטודנטים בטכניון, אוסף פרסומי הטכניון, והאוספים ההיסטוריים של ארכיון אגף בינוי ותחזוקה וארכיון תזמורת הטכניון. במבואת הכניסה לספרייה הוקמה גלריה המציגה תערוכות מתחלפות הקשורות לעולמות התוכן של הטכניון, ובעתיד תיפתח בה גם קפיטריה. על פי נתוני הניטור שהספרייה מבצעת פוקדים את הספרייה כאלפיים איש ביום.
הספרייה המרכזית משמשת כספריית הפקדה לתזות לתואר דוקטורט (PhD), לתואר שני במדעים (MSc), ולתואר דוקטור לרפואה (MD) שנכתבו בטכניון. החל משנת 2006 התזות מופקדות בפורמט אלקטרוני בנוסף לגרסה המודפסת. בשנת 2016 הוחלט על הפקדת גרסה אלקטרונית בלבד. התזות מונגשות בטקסט מלא ברשת הטכניון ובעתיד תתאפשר גישה חופשית גם ברשת האינטרנט.
ועדת הספרייה היא גוף רשמי במינוי סנאט הטכניון. תפקידה לדון ולייעץ להנהלת הטכניון בענייני מדיניות פיתוח הספריות, תקציבים וכח אדם. הוועדה מורכבת מסגן המשנה הבכיר לנשיא, שלושה פרופסורים ומנהל הספרייה המרכזית.
מנהלי הספרייה לתקופותיה

2019 ואילך: מוטי יגר
2008-2018: דליה דולב
1979-2008: ד"ר נורית רויטברג
1974-1979: רלף סיימון
1973-1974: אהרון קוטין (כממלא מקום)
1971-1972: אברהם ליבוביץ
1970-1971: אהרון קוטין (כממלא מקום)
1955-1970: ד"ר תוניה גלדשטיין
1927-1954: ד"ר רבקה פיינר
תחומי פעילות

הספרייה המרכזית כוללת ארבעה תחומים המהווים את בסיס הפעילות, קובעים את המדיניות ונותנים שירות לכלל מערך הספריות בטכניון.